open-index/open-wikipedia-markdown huggingface dataset:
הדיוויזיה ה-231 (האימפריה הגרמנית)

**הדיוויזיה ה-231** (בגרמנית: **231. Infanterie-Division**, כלומר "דיוויזיית חיל הרגלים ה-231") הייתה יחידה גדולה של הצבא הפרוסי שפעלה כדיוויזיה בתוך צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-16 בינואר 1917 בחזית המערבית, ולחמה במהלך הקרב השני על האן. באביב 1918 לחמה הדיוויזיה במתקפת האביב הגרמנית, ובכלל זה במהלך הקרב השלישי על האן, ולאחר מכן לחמה נגד מתקפת מאה הימים של מדינות ההסכמה. לאחר המלחמה חזרו חיילי הדיוויזיה לגרמניה, וב-22 בינואר 1919 פורקה הדיוויזיה.

## מפקדים
* גנרל-מיור ברנהרד פון הילזן (2 בינואר 1917 – 20 בספטמבר 1918)
* גנרל-מיור אמה פון דוויץ (21 בספטמבר 1918 – 22 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

231
231
הדיוויזיה ה-12 (בוואריה)

**הדיוויזיה המלכותית הבווארית ה-12** (בגרמנית: **12. Königlich Bayerische Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה לאחר המלחמה.

## היסטוריה
הדיוויזיה הוקמה ב-27 ביולי 1916 באזור האימונים הצבאיים של גרפנווהר. לאחר פריסה קצרה באלזס עילית, היא הועברה לחזית הרומנית. לאחר שביתת הנשק ברומניה, הדיוויזיה הוצאה משם והועברה לחזית המערבית בסוף אפריל 1918. הדיוויזיה לחמה במהלך מתקפת האביב הגרמנית, ובכלל זה במהלך הקרב השלישי על האן והקרב השני על המארן, ולאחר מכן לחמה נגד מתקפת מאה הימים של מדינות ההסכמה. לאחר שביתת הנשק של קומפיין בתום המלחמה חזרו חיילי הדיוויזיה לגרמניה, וב-19 בדצמבר 1918 פורקה הדיוויזיה.

## מפקדים
* גנרל-לויטננט הוגו פון הולר (27 ביולי 1916 – 5 ביוני 1917)
* גנרל-מיור קרל פון נאגל צו אייכברג (6 ביוני 1917 – 19 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

12
12
נטלי גייזנברגר

**נטלי גייזנברגר** (בגרמנית: **Natalie Geisenberger**; מינכן, 5 בפברואר 1988) היא שש פעמים אלופה אולימפית, תשע פעמים אלופת עולם וחמש פעמים אלופת אירופה גולשת לוז' גרמנייה. עם שש מדליות זהב ומדליות ארד אחת, היא האולימפית המצליחה ביותר בלוז'.

## קורות חיים
בגיל שש עבר למיסבאך עם משפחתה. היא התוודעה למזחלות בגיל עשר. במהלך הקריירה הצעירה שלה זכתה ב-14 גביעי עולם לנוער ובשלוש אליפויות עולם לנוער, ולאחר מכן נכללה בנבחרת הגרמנית הבוגרת. בתחרות הראשונה שלו למבוגרים, ב-2007, זכתה במדליית כסף בגביע העולם באלטנברג (סכסוניה).

## קריירה
ב-2010 זכתה במדליית ארד במגלשה אישית באולימפיאדת ונקובר (2010), וארבע שנים לאחר מכן, באולימפיאדת סוצ'י (2014), הצליחה לזכות באותו התחרות, והצליחה לנצח גם עם קבוצתה בשליחות המעורבת. באולימפיאדת פיונגצ'אנג (2018), היא זכתה שוב במדליית הזהב הן בתחרות האישית לנשים והן בשליחות המעורבת, כך גם באולימפיאדת בייג'ינג (2022) מה שהפך אותה לאלופה אולימפית שש פעמים, הישג ייחודי בהיסטוריה של הלוז' האולימפי לנשים.

בסך הכל יש לה שבע מדליות זהב, ארבע מדליות כסף וארד אחת מאליפיות העולם וזכתה בסך הכל חמש פעמים והגיע למקום השני שלוש פעמים באליפות אירופה.

## קישורים חיצוניים
* 

* אתר רשמי 
* רשימת אלופות אולימפיות גרמניות מאז 1978
## הערות שוליים

קטגוריה:אלופים אולימפיים מגרמניה
קטגוריה:גרמניה: אישים בספורט
קטגוריה:נשים גרמניות
קטגוריה:ספורטאיות גרמניות
קטגוריה:משתתפי אולימפיאדת ונקובר (2010)
קטגוריה:משתתפי אולימפיאדת סוצ'י (2014)
קטגוריה:משתתפי אולימפיאדת פיונגצ'אנג (2018)
קטגוריה:משתתפי אולימפיאדת בייג'ינג (2022)
קטגוריה:גרמניות שנולדו ב-1988
קטגוריה:גרמנים שנולדו ב-1988
עונת 2022/2023 בליגת העל בכדוריד

**עונת 2022/2023 ב[[ליגת העל בכדוריד]]** הייתה העונה ה-70 של התחרות הארצית של הליגה הבכירה בענף הכדוריד בישראל. הליגה כללה 12 קבוצות. היא התחילה ב-23 בספטמבר 2022, והסתיימה ב-9 ביוני 2023.

בהתאם לתוצאות של העונה הקודמת בליגה הלאומית, לליגת העל עלו אס"א תל אביב והפועל רמת גן על חשבונן של מ.כ באר שבע ומכבי דימונה שירדו לליגה הלאומית.

## שיטת המשחקים
לאחר סיבוב משחקים ראשון בן 11 מחזורים, התחלקה הליגה לבית עליון ותחתון, שבכל אחד מהם שש קבוצות. כל אחד מהבתים משחק שני סיבובים נוספים, בסך הכל 10 מחזורים, ולאחר מכן יתחיל פלייאוף החל משלב רבע הגמר שנערך בשיטת הטוב משלושה משחקים, בהשתתפות שש הקבוצות מהבית העליון ושתי הראשונות מהבית התחתון (מקומות 7 ו-8). חצאי הגמר והגמר נערכו בשיטת הטוב מחמישה משחקים. ארבע הקבוצות הנותרות התחרו ביניהן בבית הישרדות, שבסיומו נשרו שתי האחרונות לליגה הלאומית.

## טבלת הליגה
### בתום העונה הסדירה

### משחקי בית עליון

### משחקי בית תחתון

### פלייאוף

## קישורים חיצוניים
* מידע מאתר מנהלת הליגה

## הערות שוליים

קטגוריה:2022 בישראל: ספורט
קטגוריה:עונות בליגה העליונה בכדוריד בישראל
קטגוריה:2023 בישראל: ספורט
מסוף הארזים

**מסוף הארזים** או **מרכז תחבורתי הארזים** היא תחנה מרכזית גדולה הממוקמת בצפון העיר ירושלים, סמוך למחלף יגאל ידין ומחלף גולדה מאיר. המסוף נפתח ב-1 ביולי 2024 לאחר כשלוש וחצי שנות עבודה, בהשקעה של כחצי מיליארד שקלים.

התחנה כוללת 12 רציפים, 215 עמדות טעינה לאוטובוסים חשמליים, חניון חנה וסע, מבני מנהלה ומנוחה לנהגי האוטובוסים, והיא מתפרסת על שטח של 50 אלף מטר רבוע בסך הכול. בנוסף, למסוף יש "גג ירוק" בשטח של 20 אלף מ"ר.

## היסטוריה
### תכנון והקמה
בשנת 2017 אישרה עיריית ירושלים את הפרויקט להקמת המסוף. בהתחלה הוקם חניון 4/9 בעלות של 270 מיליון ש"ח כחלק מהמסוף. העבודות על המסוף עצמו החלו בתחילת 2021 ונמשכו כשלוש וחצי שנים עד לפתיחתו באוגוסט 2024.

## מטרות
הקמת מרכזית הארזים נועדה להשיג מספר מטרות:
* **שיפור הנגישות התחבורתית**: לשפר את רמת השירות של התחבורה הציבורית בצפון ירושלים, הן בקווים עירוניים והן בקווים בין-עירוניים.
* **הפחתת עומסי תנועה**: להפחית את העומס בכניסה לעיר ירושלים ובתחנה המרכזית של ירושלים
* **קידום תחבורה ירוקה**: הכללת 215 עמדות טעינה לאוטובוסים חשמליים במסוף מהווה חלק ממגמה רחבה יותר של מעבר לתחבורה ציבורית ירוקה ונקייה.
* **שילוב בין אמצעי תחבורה**: תכנון המסוף כולל חיבור עתידי לקו הכחול של הרכבת הקלה בירושלים, וכן חניון "חנה וסע" לרכבים פרטיים. זאת במטרה לעודד שימוש משולב באמצעי תחבורה שונים.

## ביקורות
למרות היתרונות של המסוף החדש, הועלתה גם ביקורת על כך שהוא מיועד ומשרת בעיקר את האוכלוסייה החרדית של צפון ירושלים, ואינו נותן מענה מספק לצורכי התושבים החילוניים באזור.

## שירותים
המסוף משרת קווי אוטובוס בינעירוניים לערים שונות, כולל אופקים, בני ברק, דימונה, פתח תקווה, נתניה, נתיבות,רחובות, קוממיות, צפת, חיפה, רכסים, קריית אתא, מגדל העמק, ונוף הגליל.

בנוסף, המסוף מקושר לקווים עירוניים בירושלים ומתוכנן להתחבר בעתיד לקו הכחול של הרכבת הקלה בעיר.

## קישורים חיצוניים

* 

## הערות שוליים

ארזים
קטגוריה:עמק הארזים
מוצב גבול

[260px|ממוזער|מוצב גבול ב[קו בר-לב במהלך מלחמת יום כיפור, 1973]]
**מוצב גבול** הוא מוצב צבאי המתוחזק על ידי מדינה ריבונית אשר ממוקם לאורך הגבול של אותה המדינה עם מדינה או טריטוריה שכנה, השייך בדרך כלל למסדרת מוצבים הממוקמים בקרבת מקום ובמרחקים דומים זה מזה, שמטרתם להגן על האזור של אותה המדינה אשר מפני מעבר לא מורשה, פעילות בלתי חוקית ופלישות פוטנציאליות. מוצבי הגבול חיוניים לביטחון הלאומי של כל מדינה וממלאים תפקיד משמעותי בשמירה על הריבונות של כל מדינה.

לעיתים רבות מוצבי הגבול ברחבי העולם מאוישים על ידי כוחות משמר הגבולות אשר נמצאים בקשר זה עם זה באמצעות תקשורת רדיו ועורכים במקביל גם פטרולים באופן תדיר לאורך הגבול, מעבירים הלאה מידע מודיעיני למפקדה כאשר יש בכך צורך.

בהתאם לגבולות והגאוגרפיה של המדינה, מוצבי הגבול עשויים להיות ממוקמים במגוון רחב של מיקומים, כולל באזורים עם תנאים קשים - כמו מדבריות, הרים או אזורים ארקטיים - בהם כוחות הצבא שנמצאים בהם נאלצים להתמודד עם אתגרים לוגיסטיים שונים.

## תיאור כללי
בדרך כלל מוצבי הגבול נבנו במיקומים אסטרטגיים אשר נמצאים במיקומים הגבוהים יותר, ובמידת האפשר על ראשי גבעות והרים לאורך הגבול.

בהתאם ליחסים הבין-לאומיים עם המדינה השכנה והצרכים האסטרטגיים של האוכלוסייה המקומית, מוצבי הגבול נבנים לעיתים רבות עם מגוון מבני מינהל ומגורים וכוללים לעיתים אף אוהלים, נשקייה, תעלות, בונקרים, מכשולי תיל, עמדות ירי מבוצרות, ומגדלי שמירה.

לרוב ישנו במוצב הגבול גם תורן בו מונף הדגל הלאומי של אותה המדינה, וכמו גם אנטנה המשמשת לתקשורת אלחוטית, ומנחת מסוקים.

## שימוש בתקופות שלום
מוצבי הגבול ברחבי העולם מאוישים בדרך כלל בתקופות שלום על ידי כוחות משמר הגבולות אשר ממוקדים בעיקר בלוודא שאין הברחות או חדירה של מרגלים לשטחי המדינה מהמדינות השכנות, שאין פעילות של אנשים הנחושים להבריח לתחומי המדינה נשקים וחומרי נפץ לצורך ביצוע של מתקפות טרור ופעילויות חתרניות, שאין הגירה בלתי חוקית או סחר בבני אדם, ועוד. בדרך כלל במוצבי הגבול יש מגדלי שמירה בהם נמצאים שומרים יום ולילה במטרה לוודא שאין פעילויות בלתי חוקית כולשהן לאורך הגבול. באופן תדיר יוצאים פטרולים לאורך הגבול. במקרה בו מזוהה חדירה מצד גורמים זרים חייל משמר הגבולות צריכים לנסות לאתר בהקדם את אותם האנשים שחדרו לתחומי מדינתם ובמקביל להזהיר את הכפרים והעיירות הסמוכים וכמו גם את רשויות החוק על כך שהייתה חדירה.

## שימוש בעת מלחמה
בתקופת של מלחמה כוחות משמר הגבולות שאחראים על השמירה של הגבול בתקופות שלום נסוגים לרוב ממוצבי הגבול בעוד שהצבא הסדיר של המדינה מאייש במקומם את כל מוצבי הגבול הממוקמים לאורך הגבול עם מדינת האויב השכנה. במהלך המלחמות אותם מוצבי הגבול הופכים לעיתים רבות לעמדות חפורות מבוצרות היטב מהן יכולות לפעול יחידות צבא סדיר במטרה להגן על השלמות הטריטוריאלית של המדינה.

## ראו גם
* מעבר גבול
* בלוקהאוס
* מוצב
* משמר גבול

קטגוריה:מדעי הצבא
קטגוריה:משמרות גבול
קטגוריה:גבולות
קטגוריה:ביצורים
הקיץ עבר

"**הקיץ עבר**" (ידוע גם כ"**שנה חדשה**") הוא שיר ילדים עברי מסורתי לראש השנה. מילות השיר נכתבו על ידי שמואל בס והולחנו על ידי עמנואל עמירן. השיר מתאר את סוף הקיץ ותחילת השנה החדשה מנקודת מבטו של ילד.

## תוכן השיר
השיר פותח בתיאור סיום הקיץ ("הקיץ עבר, החום הגדול") ובוא השנה החדשה ("שנה חדשה באה לכל"). לאחר מכן, השיר מתאר את השינויים בטבע המבשרים את בוא הסתיו: רוחות מתחילות לנשוב, ציפורים נודדות והימים מתקררים.

הילד בשיר מתבונן בשינויים הללו ומביע את התפעלותו מכך שהוא גדל בשנה שחלפה ("הביטו וראו, קטונתי אתמול, הקיץ עבר – ואני כבר גדול"). השיר מסתיים בתקווה לשנה חדשה טובה ("שנה חדשה התחילה היום, היי נא טובה ובואך לשלום").

## משמעות השיר
השיר מבטא את תחושת המעבר וההתחדשות שמגיעה עם ראש השנה. סיום הקיץ והתחלת השנה החדשה מסמלים את סוף תקופה אחת ותחילתה של תקופה חדשה. השיר מדגיש את הצמיחה וההתפתחות האישית של הילד במהלך השנה שחלפה, ואת התקווה שלו לעתיד טוב יותר בשנה החדשה.

## השפעה תרבותית
"הקיץ עבר" הוא אחד משירי הילדים המוכרים בישראל. הוא מושר בבתי ספר ובגנים רבים לקראת ראש השנה, והוא נחשב לחלק בלתי נפרד מהמסורת המוזיקלית של החג.

## ביצועים בולטים
השיר בוצע על ידי אמנים רבים לאורך השנים, ביניהם יפה ירקוני, רוחמה רז, דודו זכאי ועליזה רוזן וזכה לגרסאות כיסוי רבות בסגנונות מוזיקליים שונים.

חני נחמיאס ביצעה את השיר בקלטת "שירים קטנים 5" של MCI (חברה).

נתן דטנר ביצע את השיר בקלטת "100 שירים ראשונים - פרק ג' של חברת "קלסיקלטת".

## הערות שוליים

קטגוריה:שירי רוחמה רז
קטגוריה:שירי דודו זכאי
קטגוריה:שירי יפה ירקוני
קטגוריה:שירים בעברית
קטגוריה:שירי חגים ומועדים
קטגוריה:שירי ראש השנה
קטגוריה:שירים על זמן
קטגוריה:ריקודי עם בישראל: שירים
קטגוריה:שירים שהולחנו על ידי עמנואל עמירן
נבחרת ניגריה בכדורסל נשים

**נבחרת ניגריה בכדורסל נשים** היא נבחרת כדורסל הנשים המנוהלת על ידי פדרציית הכדורסל של ניגריה .  ניגריה נחשבת לאחת הנבחרות הטובות באפריקה, לאחר שזכתה שבע פעמים באליפות אפריקה בכדורסל נשים, מהן חמש רצופות (2017, 2019, 2021, 2023 ו-2025).

## מאזן טורנירים
### המשחקים האולימפיים
*אתונה 2004 - מקום 11
*טוקיו 2020 - מקום 11
*פריז 2024 - מקום 8

### גביע העולם

### אליפות אפריקה

### משחקי אפריקה
* - 2003
* - 2007, 2015
* - 1978, 1995, 1999, 2011

## קישורים חיצוניים

*פרופיל, באתר פיב"א

## הערות שוליים

ניגריה
קטגוריה:ניגריה: כדורסל
קטגוריה:נבחרות ניגריה
הוברט ואן איניס

**גרארד תיאודור הוברט ואן איניס** (בפלמית: **Hubert Van Innis**; בריסל, 24 בפברואר 1866 – 25 בנובמבר 1961) היה מתחרה בלגי בספורט החץ וקשת, הוא השתתף בשתי אולימפיאדות הקיץ בהפרש של 20 שנה וזכה בשש מדליות זהב ובשלוש מדליות כסף. 

## קורות חיים
כילד צעיר, הסיפור עליו שנאלץ לעבוד כשליח חלוקת חלב בכפרים סביב בריסל, ובתום משלוחיו היה שולח את הכלב ואת העגלה שלו הביתה ויצא לתרגל את כישורי החץ וקשת שלו.

כשהיה בן 13 זכה בפרס הראשון בתחרות ראשית באנטוורפן. הוא זכה בפרס גם ב-1893, 1894, 1895 ו-1896. בשנת 1881 הוא זכה בפרס הרויאן של Roozendaal.

## קריירה
ואן איניס היה בן 34 כשהתחרה באולימפיאדת פריז (1900). הוא השתתף בארבע תחרויות וזכה במדליות זהב ב-Au Cordon Doré של 33 מטר.  וב-Au Chapelet של 33 מטר. , הוא הגיע גם למקום השני אחרי אנרי הרואה הצרפתי Au Cordon Doré של 50 מטר , התוצאה הגרועה ביותר שלו במשחקים הייתה מקום רביעי ב-Au Chapelet ל-50 מטר .

ואן איניס נאלץ להמתין עוד עשרים שנה לפני שהתחרה על הבמה האולימפית, אז הוא נכנס לאולימפיאדת אנטוורפן (1920) שנערכה על אדמת ביתו באנטוורפן, בלגיה, שם הוסיף למדליות שלו עוד שתי מדליות זהב אישיות ב"ציפור הנעה, אישית, 28 מטר" (Archery at the 1920 Summer Olympics – Individual moving bird, 28 metres) כשניצח את לאונס קוונטין הצרפתי כשרק שני אנשים התחרו והציפור הנעה, אישית, 33 מטר, לאחר מכן הפסיד לצרפתי ז'וליין ברולה בציפור הנעה אישית, 50 מטר וזכה במדליית כסף, הוא גם הוסיף שלוש מדליות קבוצתיות עם עוד שתי מדליות זהב בציפור נעה קבוצתית, 50 מטר, ציפור נעה קבוצתית, 33 מטר ומדליית כסף בציפור נעה קבוצתית, 28 מטר, המספר הסופי של מספר המדליות האולימפיות שלו היה שש מדליות זהב ושלוש מדליות כסף.

לא ייאמן שכאשר היה כבר בן 67 ו-13 שנים אחרי ניצחונותיו האולימפיים הוא המשיך לזכות באליפות העולם ב-1933.

מורשתו נמשכה דרך משפחתו, נינו פיליפ פריאלס השתתף באליפות העולם בקליעה וקשת ונכדתו שרה פריאלס התחרתה גם היא באליפות העולם בקליעה.

## לקריאה נוספת
* חץ וקשת באולימפיאדת פריז (1900)
* רשימת מספר זוכי זהב אולימפיים בקיץ
* רשימת זוכי מספר אליפויות אולימפיות

## קישורים חיצוניים

## הערות שוליים

קטגוריה:אלופים אולימפיים מבלגיה
קטגוריה:קשתים אולימפיים
קטגוריה:קשתים
קטגוריה:משתתפי אולימפיאדת פריז (1900)
קטגוריה:משתתפי אולימפיאדת אנטוורפן (1920)
קטגוריה:בלגים שנולדו ב-1866
קטגוריה:נפטרים ב-1961
דמיאן הארדונג

**דמיאן הארדונג** (בגרמנית: **Damian Hardung** נולד ב-7 בספטמבר 1998) הוא שחקן גרמני.

## ביוגרפיה
נולד ב-7 בספטמבר 1998, הארדונג נולד בקלן. הוא כדורגלן נלהב, הוא למד ושיחק באקדמיה לנוער של קבוצת הכדורגל פורטונה קלן. בגיל 14 נסע ניו יורק במלגה לסטודנטים מחוננים. מאוחר יותר למד רפואה.

## קריירה
הארדונג עשה את הופעת הבכורה שלו בגיל 12 עם כמה סרטים קצרים בגרמנית בהם *Der Magische Umhang* ו-*Die Könige der Straße* . הופעות נוספות במסך הגיעו לאחר מכן בסדרות הטלוויזיה *Transpapa*, *Unter Frauen*, ו-*Die Holzbaronin* . את התפקיד הראשי הראשון שלו גילם את תומאס בסרט *"קלרה והדובים"* בשנת 2013.

בין 2015 ל-2017, הארדונג שיחק את יונאס נוימן בכל שלוש העונות של סדרת הטלוויזיה הגרמנית "VOX *Club der roten Bänder"*. לאחר מכן הופיע בתפקיד ראשי בסרט *"הילדה היפה ביותר בעולם"* משנת 2018, עיבוד קומדיה גרמנית מודרנית למחזה סיראנו דה ברז'רק. הוא גם הופיע בסדרת הטלוויזיה *Spides* .

בשנת 2019 שיחק בתפקיד ראשי במיני-סדרת הטלוויזיה "שם הוורד" בתור אדסו, לצד רופרט אוורט וג'ון טורטורו. תפקידו הבא היה בסדרה הגרמנית "איך למכור סמים באינטרנט" בהפקת שירות הזרמת המדיה נטפליקס ששודרה במאי, בתור דניאל ריפרט. הארדונג שיחזר את התפקיד בסדרת הספין-אוף בשנת 2022 "*בובה*".

בשנת 2023 גילם הארדונג את וויני וולף בסדרת הטלוויזיה *"Our Wonderful Years"*. בהמשך, שיחק את מנפרד קובלר בדרמה ההיסטורית "Stella. A Life." המבוסס על חייה של סטלה גולדשלאג (1922–1994), יהודייה גרמנייה שעבדה כמודיעה עבור הגסטפו במהלך מלחמת העולם השנייה והתחקה אחר יהודים שהסתתרו.

באותה שנה, הוא לוהק לתפקיד ראשי בעיבוד הטלוויזיה לרומן רב המכר "*Save Me"* של מונה קסטן. הסדרה, שכותרתה *[[מקסטון הול – העולם שבינינו|מקסטון הול - העולם בינינו]]*, שודרה בשנת 2024 בפריים וידאו. הסדרה חודשה לעונה שנייה במאי 2024.

## חיים אישיים
אחיו ליאון למד גם הוא רפואה וזוג האחים היה בין אלו שחיסנו את הציבור הגרמני במהלך מגפת הקורונה בגרמניה. הוא תומך בפעילות גרינפיס נגד שינויי האקלים, וביקר באנטארקטיקה ב-2022.

## קישורים חיצוניים

## הערות שוליים

קטגוריה:גרמנים שנולדו ב-1998
קטגוריה:שחקנים ילדים גרמנים
קטגוריה:שחקני קולנוע וטלוויזיה גרמנים
לוראנט באש

**לוראנט באש** (בהונגרית: **Basch Lóránt**; בודפשט, 27 במרץ 1885  – בודפשט, 30 במרץ 1966) היה עורך דין יהודי-הונגרי, היסטוריון ספרות, סופר, שלפחות **עשרה מספריו** ראו אור. הוא אחיה של הציירת אדית באש (1895–1980).

## קורות חייו
לוראנט באש נולד במשפחה יהודית כבנם של דיולה באש (1851–1914), עורך דין, נשיא בית היתומים לבנים של הקהילה היהודית של פשט, חבר הרשות המחוקקת של בודפשט (חבר מועצת עיר) ושל אליס פישל (1858–1918). הוא קיבל דוקטורט במשפטים ובמדע המדינה באוניברסיטת בודפשט (שמה היום אוניברסיטת אטווש לוראנד), ולאחר מכן ניגש למבחני לשכת עורכי הדין בבודפשט. פרנץ פרדיננד באומגרטן היה גם חברו ללימודים וגם חברו האישי. באש מילא תפקיד משמעותי בהקמת קרן באומגרטן, בה כיהן בתפקיד האוצר המשפטי עד לסגירת הקרן בסוף שנות ה-40 של המאה ה-20. בפעם האחרונה הוא העניק את הפרסים הספרותיים ב-1949, עם אלדאר שופפלין. יצירתו הספרותית קשורה בעיקר למפעל חייו של המשורר, סופר, מסאי, היסטוריון הספרות, מבקר ספרות ומתרגם ההונגרי הגדול מיהאי באביץ'. כאוצר הספרותי של קרן באומגרטן הוא תרם בצוואתו את דירתו ברחוב Városmajor (רובע 5 של בודפשט) למוזיאון הספרותי פטפי - שם פעל המוזיאון לזכר כתב העת הספרותי והאמנותי החשוב ניוגט מ-1977 עד אמצע שנות ה-90 - וכן ציווה למוזיאון את אוסף האמנות העשיר שלו.

## ספריו
* שני סופרים (מיהאי באביץ' וארנה אושבאט, תולדות הספרות, 1958)
* השירים המלוקטים של מיהאי באביץ'. I–VIII עריכה עם Gyula Illyés ו-Dezső Keresztury. סידר לעיתונות: איוואן רוזגוני. (בודפשט, 1958–1964)
* סיפורו של משפט ספרותי (על מיהאי באביץ' ואטילה יוז'ף, תולדות ספרות, 1959. מס' 3 ו-4)
* יציאה לזקנה (על שנותיו האחרונות של באביץ', Jelenkor, 1960)
* לזכור את מיהאי באביץ' (Jelenkor, 1961. מס' 3)
* בחצר המוות (Jelenkor, 1961)
* תוספת לשאלת אנדרה אדי – מיהאי באביץ' (Studia Litteraria, 1964)
* תולדות ה-Balázsólás (Látóhatár - אופק, 1965)
* המאסטר ותלמידו (על מיהאי באביץ' ולרינץ סאבו Kortárs, 1966. No. 2)
* מההיסטוריה של קרן באומגרטן. מחקרים, מאמרים. ערך יאנוש טגלאס. (Babits Little Library. בודפשט, 2004)

## לקריאה נוספת
* לקסיקון ביוגרפי הונגרי I-II . עורכת ראשית. אגנש קניירש. בודפשט, הוצאה לאור אקדמית, 1969-1967.
* לקסיקון ספרותי הונגרי. עורך ראשי. בנדיקט מרצל. בודפשט, הוצאה לאור אקדמית, 1965-1963.
* הביוגרפיה של לוראנט באש . עורך פיטר קוזאק אתר Nevpont.hu (נקודת שם)
## קישורים חיצוניים
* ביוגרפיה של לוראנט באש באתר Arcanum
* תמונת לוראנט באש עם מיהאי באביץ' ואלדאר שפפלין
* תמונת לוראנט באש, ארון טמאשי, דיולה אייש יושבים על ספסל בגינה
* חלק מספריו באתר bookline
* לוראנט באש במרחב השמות הלאומי
* ספריו בספרייה הלאומית על שם סצ'ני
## הערות שוליים

קטגוריה:עורכי דין יהודים הונגרים
קטגוריה:היסטוריוני ספרות יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:הונגרים שנולדו ב-1885
קטגוריה:הונגרים שנפטרו ב-1966
בית מפעל הפיס

**בית מפעל הפיס** הויה בניין ששימש כמטה הראשי של מפעל הפיס, הגוף המארגן הגרלות והימורים בישראל. הבניין שימש כמרכז התפעולי והניהולי של המפעל, ובו התקבלו ההחלטות המרכזיות לגבי פעילותו.
ממוזער|בית מפעל הפיס ברחוב הפטמן

## היסטוריה
במשך שנים רבות, שכן בית מפעל הפיס ברחוב הפטמן 3 בתל אביב, בבניין ששימש בעבר גם את מרכז השלטון המקומי. בשנת 2013 החליטה הנהלת מפעל הפיס לעבור לבניין אחר ושנתיים אחר כך, בשנת 2015, הוחלט על מעבר המטה למבנה חדש ברחוב לה גוארדיה 1 בתל אביב.

בשנת 2016 נמכר הבניין ששימש את הנהלת מפעל הפיס ברחוב הפטמן, ביחד עם הבניין הצמוד אליו, הפונה אל רחוב קפלן, הריסת שני הבניינים והקמתם של בנייני מגורים עם קניון.

בשנת 2021 רכש מפעל הפיס את בניין גמלאי הסוכנות היהודית ברחוב קפלן.

## תפקידים
בבית מפעל הפיס מתקיימות פעילויות שונות
* **ניהול הגרלות והימורים:** תכנון וביצוע הגרלות הלוטו, חישוב הזכיות ותשלום הפרסים.
* **שיווק ופרסום:** קידום מוצרי מפעל הפיס והעלאת המודעות לפעילותו.
* **תמיכה בקהילה:** ניהול פרויקטים חברתיים ותרומה לקהילה באמצעות כספי הזכיות.
* **ניהול כספים:** ניהול כספי המפעל והשקעות.
* **משאבי אנוש:** ניהול עובדי המפעל והכשרתם.

## קישורים חיצוניים

## הערות שוליים

קטגוריה:מפעל הפיס
קטגוריה:תל אביב-יפו: מבנים לשעבר
אנדריי מונטיאן

**אנדריי מוּנטְיאָן** (ברומנית: **Andrei Muntean**; נולד ב-1993) הוא מתעמל רומני.

## ביוגרפיה
מונטיאן נולד בסיביו, ב-2006 הצטרף לנבחרת הנוער הלאומית של רומניה, בשנה זו ביצע את הופעתו הראשונה בתחרויות בינלאומיות באליפות אירופה בהתעמלות מכשירים לגברים והוא תרם להגעתה של הנבחרת למקום החמישי, ב-2009 התחרה בפסטיבל האולימפי האירופי לנוער שם זכה במדליית כסף. ב-2010 ייצג את רומניה באולימפיאדת הנוער.

שלושה שבועות לפני אולימפיאדת ריו דה ז'ניירו נפצע בכתף אך החליט בכל זאת להשתתף, לאחר מכן גם עבר ניתוח בכתף. ב-2017 קיבל מדליית ארד באוניברסיאדה בקטגוריית הקפיצות.

## קישורים חיצוניים

קטגוריה:מתעמלים רומנים
קטגוריה:רומנים שנולדו ב-1993
דבורה ולדמן

**דבורה ולדמן** (בפורטוגזית: **Debora Waldman**) (נולדה בסאו פאולו, ברזיל, ב-19 ביוני 1977). היא מנצחת ברזילאית וישראלית. היא התבלטה בכך שהפכה לעוזרת של קורט מאזור בתזמורת הלאומית של צרפת. בשנת 2020 היא מונתה למנהלת המוזיקלית של התזמורת הלאומית של אביניון-פרובנס. היא האישה הראשונה שנגישה לתפקיד כזה בצרפת.

ולדמן גדלה בישראל, לפני שלמדה באוניברסיטה הארגנטיבית הקתולית של בואנוס איירס ואז הגיעה לצרפת כדי לשפר את כישוריה בעיקר בקונסרבטוריון הלאומי למוזיקה בפריז. בין 2006 ל-2009, היא התמנתה לאסיסטנטית של קורט מאזור בתזמורת הלאומית של צרפת. החל משנת 2010 היא השתתפה בפרויקט Demos של הפילהרמונית של פריז וייסדה את תזמורת Idomeneo ב-2013.

ולדמן הופיעה כמנצחת אורחת בעיקר בצרפת וניצחה על התזמורת הלאומית של צרפת, התזמורת הלאומית של ליון, התזמורת הלאומית של ליל, התזמורת הלאומית של בריטני, תזמורת קולון, תזמורת דה Besançon Franche-Comté, תזמורת Lamoureux). מחוץ לצרפת היא ניצחה בין השאר על התזמורת הסימפונית של המבורג, התזמורת הפילהרמונית של יוהנסבורג, ועוד.

ב-2008, ולדמן נקראה "המנצחת המצטיינת" של ארגון אדמי (ADAMI).

ב-2011, זכתה בפרס של קרן סימון וצ'ינו דל דוקה למוזיקאים צעירים, בחסות האקדמיה לאמנויות היפות.

ב-2019 ניצחה על הבכורה העולמית של הסימפוניה "המלחמה הגדולה"  שנכתבה ב-1917 על ידי המלחינה הצרפתייה שרלוט סוהי (Charlotte Sohy, 1887–1955), שאת הפרטיטורה הנשכחת שלה היא מצאה.

ולדמן מעורבת מאוד בקידום מוזיקה קלאסית לצעירים ותורמת רבות לקידום נשים מנצחות.

ב-2019 מונתה לעמוד בראש התזמורת הלאומית של אביניון-פרובנס. המנוי הוא לשלוש שנים והוא התחדש ב־2022 עד 2026.

ב-2022 היא מונתה למנצחת משנה באופרה של דיז'ון.

## קישורים חיצוניים
* 


* 


## הערות שוליים

קטגוריה:מוזיקאיות ישראליות
קטגוריה:מנצחות ישראליות
קטגוריה:ישראליות שנולדו ב-1977
ג'ון ספנסר (קצין אמריקאי)

**ג'ון ספנסר** (באנגלית: **John W. Spencer**) (נולד ב-1975) הוא קצין לשעבר בצבא ארצות הברית, חוקר לוחמה עירונית ומחבר. מכהן כראש מחלקת לימודי לוחמה עירונית במכון ללוחמה מודרנית של האקדמיה הצבאית של ארצות הברית. בנוסף הוא מנהל שותף של "פרויקט הלוחמה העירונית", ומנחה את הפודקאסט של הפרויקט הלוחמה העירונית. בנוסף הוא חבר מייסד של קבוצת העבודה הבינלאומית ללוחמה תת-קרקעית.

## קריירה צבאית
ספנסר התגייס לצבא ארצות הברית מיד לאחר סיום לימודיו התיכוניים בגיל 17. במהלך שירותו הצבאי טיפס בדרגות עד לדרגת רב-סמל ראשון, ולבסוף קיבל דרגת קצונה. הוא פרש משירות פעיל בדרגת מייג'ור, המקבילה לרב-סרן.

במהלך הקריירה הצבאית שלו שימש כמפקד מחלקת חי"ר ומפקד פלוגה, כולל שני סבבי לחימה במלחמת עיראק. בעיראק הוא שירת במהלך הפלישה הראשונית בשנת 2003 ומאוחר יותר בשנת 2008 במהלך תגבור הכוחות במלחמת עיראק ובקרב על מדינת א-סדר בבגדאד. בנוסף, הוא שובץ במהלך שירותו לתפקידים בבית הספר לריינג'רים וב. מאוחר יותר הוא מונה לעמית במטה הכללי של קבוצת המחקרים האסטרטגיים, עד שעבר למכון ללוחמה מודרנית (MWI).

## עבודה מחקרית
ספנסר משמש, נכון ל-2024, כראש לימודי לוחמה עירונית במכון ללוחמה מודרנית וכקולונל במשמר המדינה של קליפורניה, שם הוא משובץ כמנהל אימוני לוחמה עירונית בדיוויזיית החי"ר ה-40.

במהלך קיץ 2022, כשהפלישה הרוסית לאוקראינה הייתה עדיין בעיצומה, הוא ביקר באוקראינה כדי ללמוד את קרב קייב.

במהלך הפלישה הרוסית לאוקראינה ב-2022 הוא החל לתת בטוויטר עצות "כיצד להתנגד לפלישות הרוסיות". זה הגיע לשיאו בפרסום "מיני מדריך למגן העירוני: מדריך לאסטרטגיות וטקטיקות של הגנה על עיר", אשר תורגם ליותר מ-10 שפות.

הוא גם עורך תורם ב-War on the Rocks, הוצאה אמריקאית העוסקת בביטחון לאומי.

## עמדותיו לגבי מלחמת חרבות ברזל
במהלך מלחמת חרבות ברזל ביקר ספנסר מספר פעמים ברצועת עזה. הוא טען כי ישראל נקטה באמצעי זהירות חסרי תקדים במטרה למנוע פגיעה באזרחים, יותר מכל צבא אחר בהיסטוריה המודרנית. ספנסר גם הדגיש את השימוש הנרחב שעשה צה"ל בשיטות התרעה מגוונות, כולל נוהל הקש בגג, פיזור עלונים מן האוויר, הודעות רדיו, שיחות טלפון, מסרונים והודעות מוקלטות. בנוסף ציין את השקיפות הצבאית של ישראל, אשר פרסמה מפות צבאיות לציבור, דבר שלדבריו לא נעשה מעולם על ידי צבא אחר. ספנסר התראיין בהרחבה בתקשורת הישראלית והעולמית, ומאמריו התפרסמו במגזינים נחשבים כמו CNN, טיים וניוזוויק. כמו כן, בציוץ בטוויטר שהפך ויראלי סיפר ספנסר על רשמיו לאחר שצפה בסרט הזוועות ממתקפת הפתע של חמאס ב-7 באוקטובר 2023.

ספנסר הגדיר את הלחימה בעזה כייחודית במורכבותה, בשל שילוב גורמים כמו מנהרות תת-קרקעיות, שימוש במגנים אנושיים והחזקת בני ערובה.

ספנסר טען שבמבצע "עם כלביא", ישראל הביסה את איראן. ישראל וארצות הברית השיגו ניצחון צבאי ואסטרטגי מול איראן: הושמדו תשתיות גרעין, חוסלו בכירים, רשת השליחים (פרוקסי) קרסה ואיראן התרחקה משמעותית מהפצצה הגרעינית.

## פרסומים

*ג'ון ספנסר, שמונת העקרונות של לוחמה אורבנית, ומדוע אנו חייבים לשנות אותם, הוצאת "מערכות", 9 בדצמבר 2021

* 


## קישורים חיצוניים
* 

* פרופיל, באתר המכון ללוחמה מודרנית
* ראיון עם חדשות 12, המומחה הצבאי העולמי שבעד ישראל

## הערות שוליים

קטגוריה:האקדמיה הצבאית של ארצות הברית
קטגוריה:סופרים אמריקאים
קטגוריה:אמריקאים שנולדו ב-1975
היינריך פון אקארדט

**היינריך פון אקארדט** (בגרמנית: **Heinrich von Eckardt**; 20 ביולי 1861 – 3 במרץ 1944) היה דיפלומט גרמני בלטי בשירות הקיסרות הגרמנית.

## ביוגרפיה
אקארדט נולד ב-20 ביולי 1861 בריגה, שהייתה חלק מהאימפריה הרוסית, למשפחה גרמנית-בלטית. לאחר שלמד תורת המשפט באוניברסיטת ינה בין השנים 1881–1885, נסע אקארדט לאיסטנבול ב-1886, כחבר בשירות הדיפלומטי הגרמני. משנת 1899 הוצב בטהראן, בלגרד, אתונה, הוואנה (1908–1910) וצ'טיניה (1911–1914).

אקארדט היה שגריר גרמניה בממלכת מונטנגרו במהלך מלחמות הבלקן. הוא נכח ב-27 באפריל 1913 כאשר אוסטריה דרשה מהמלך ניקולה להחזיר את סקוטארי לאלבניה.

במהלך מלחמת העולם הראשונה, אקארדט היה שגריר הקיסרות הגרמנית במקסיקו, שנכנס לתפקיד ב-1914 והחזיק בו עד 1918. לאחר עזיבתו של הנשיא הפרו-גרמני ויקטוריאנו ורטה ב-1914, הסנטימנט הגרמני כלפי הנשיא החדש, ונוסטיאנו קאראנסה, היה שלילי באופן משמעותי; אקארדט האמין שמשרדי הממשלה של קאראנסה הם "אב טיפוס של וולגריות וקללות". יחסו לנשיא נותר מר, למרות ניסיונותיו של קאראנסה לדכא פרסומים אנטי-גרמניים, אותם תיאר כ"בינוניות פדנטית".

אקארדט מת בינה ב-3 במרץ 1944, במהלך מלחמת העולם השנייה.

## מברק צימרמן
אקארדט ידוע בהיותו הנמען של מברק צימרמן, מברק שנשלח על ידי שר החוץ הגרמני ארתור צימרמן ב-16 בינואר 1917. ההודעה נשלחה לראשונה לשגריר גרמניה בארצות הברית, יוהאן פון ברנסטורף, כדי להרתיע את יירוט השדר, והוא העביר אותה לאקארדט ב-19 בינואר. עם זאת, המברק יורט על ידי הבריטים בדרכו מברנסטורף לאקארדט ופוענח על ידי חדר 40 . במברק, צימרמן הורה לאקארדט לפנות לנשיא ונוסטיאנו קאראנסה בהצעה משני חלקים: ראשית, לכרות ברית עם גרמניה, ושנית, אם גרמניה תוותר על הנייטרליות שלה נגד ארצות הברית, להצטרף לגרמניה בתקיפת ארצות הברית ולעזור לשכנע את יפן לסייע להם בהתקפה. המברק נותר מעורפל ולאקארדט נאמר לברר את הפרטים בעצמו כשהוא מציג אותם לקאראנסה. הוא גם התבקש להסב את תשומת לבו של קאראנסה לקרב על האוקיינוס האטלנטי ולאפשרות שהוא עשוי להמשיך ולנסות לכפות על הבריטים שלום.

למרות גילוי המברק על ידי ארצות הברית ובריטניה, אקארדט פנה לשר החוץ קנדידו אגילאר ונתן לו את ההצעה חודש לאחר שליחת ההודעה. אגילאר היה סימפתי, אבל גם הוא וגם קאראנסה דחו בסופו של דבר את גרמניה, בעיקר בגלל גילויו בטרם עת. עם זאת, מקסיקו חששה מהשפעה אמריקאית, ואקארדט הצליח במידת מה לסחוף את קאראנסה, שהורה לעיתונים תומכי מדינות ההסכמה להפוך את עמדתם. דיווחים אלו המתמקדים בגרמניה הובילו בתחילה את אקארדט להאמין ששביתת הנשק היא מיתוס תעמולה. בלבול נוסף גרם לכך שעיתון בגוודלחרה שתמך בסנטימנט הפרו-גרמני עם הנחיותיו של אקארדט לדיווחים התומכים בקאראנסה, כאשר האנטי-קלריקליות של קאראנסה גרמה לעיתון לבקר את הכנסייה הקתולית, מה שהוביל לחרם של הכנסייה ולניסיונות הכושלים של אקארדט לשדל אותם ממנה.

## לקריאה נוספת
* ברברה טוכמן, **מזימות במלחמה "מברק צימרמן"**, הוצאת מערכות, 1966

קטגוריה:גרמנים במלחמת העולם הראשונה
קטגוריה:גרמנים שנולדו ב-1861
קטגוריה:גרמנים שנפטרו ב-1944
יוהאן אנדוייה-ברואר

**יוהאן אנדוייה-ברואר** (בצרפתית: **Yohann Ndoye-Brouard**; נולד ב-29 בנובמבר 2000) הוא שחיין צרפתי, זוכה מדליית ארד אולימפית (פריז 2024) וסגן אלוף עולם (סינגפור 2025) במשחה שליחים 4x100 מטר מעורב. זוכה מדליית ארד באליפות עולם (סינגפור 2025), פעמיים זוכה מדליית ארד באליפות אירופה (בודפשט 2020 ורומא 2022) וסגן אלוף אירופה בבריכת 25 מטר (אוטופן 2023) במשחה ל-100 מטר גב. אלוף אירופה (רומא 2022) במשחה ל-200 מטר גב.

## ביוגרפיה
אנדוייה-ברואר נולד בשאמברי שבצרפת.

### 2022
#### אלוף אירופה
באליפות אירופה שנערכה ברומא 2022 הוא זכה ב-3 מדליות, אחת מכל סוג. מדליית זהב במשחה ל-200 מטר גב בתוצאה של 1:55.62 דקות, לפני בנדק קובאץ' מהונגריה (1:56.03 דקות) ולוק גרינבנק מהממלכה המאוחדת (1:56.15 דקות), מדליית כסף במשחה שליחים 4x100 מטר מעורב בתוצאה של 3:32.50 דקות, אחרי איטליה שקבעה שיא אליפות חדש של 3:28.46 דקות ולפני אוסטריה (3:33.28 דקות) ומדליית ארד במשחה ל-100 מטר גב בתוצאה של 52.92 שניות, אחרי תומאס צ'קון מאיטליה (52.21 שניות) ואפוסטולוס כריסטו מיוון (52.24 שניות). נוסף לכך, הוא סיים במקום שביעי במשחה ל-50 מטר גב בתוצאה של 25.06 שניות, בשלב המוקדמות הוא קבע תוצאה של 24.89 שניות.

### 2024
#### מדליית ארד אולימפית
באולימפיאדת פריז הוא זכה במדליית ארד במשחה שליחים 4x100 מטר מעורב ביחד עם לאון מרשאן, מקסים גרוסה, ופלורן מנודו בשיא לאומי חדש של 3:28.38 דקות, אחרי הרפובליקה העממית של סין (3:27.46 דקות) וארצות הברית (3:28.01 דקות), כשחיין ראשון הוא קבע בסגנון גב תוצאה של 52.60 שניות. הוא סיים במקום רביעי במשחה שליחים משובל 4x100 מטר מעורב ביחד עם לאון מרשאן, מארי ווטל ובריל גאסטאלדלו בשיא לאומי חדש של 3:40.96 דקות. כשחיין ראשון הוא קבע 52.80 שניות, בשלב המוקדמות הוא קבע כשחיין ראשון תוצאה של 52.48 שניות. נוסף לכך, הוא סיים במקום שביעי במשחה ל-100 מטר גב בתוצאה של 52.77 שניות, בשלב חצי הגמר הוא קבע תוצאה של 52.63 שניות ועלה מהמקום השלישי וסיים במקום 16 במשחה ל-200 מטר גב בתוצאה של 1:58.65 דקות, בשלב המוקדמות הוא קבע תוצאה של 1:57.92 דקות.

### 2025
#### זוכה מדליית ארד באליפות העולם
באליפות העולם שנערכה בסינגפור בסוף יולי 2025 הוא זכה ב-3 מדליות, 1 כסף ו-2 ארד. מדליית כסף במשחה שליחים 4x100 מטר מעורב ביחד עם לאון מרשאן, מקסים גרוסה ויאן לה גוף בתוצאה של 3:27.96 דקות, אחרי רוסיה שקבעה שיא אליפות חדש של 3:26.93 דקות ולפני ארצות הברית (3:28.62 דקות). מדליות ארד, במשחה ל-100 מטר גב בשיא לאומי חדש של 51.92 שניות, אחרי פיטר קוצייה מדרום אפריקה שקבע שיא אפריקה חדש של 51.85 שניות ותומאס צ'קון מאיטליה (51.90 שניות) ובמשחה ל-200 מטר גב בתוצאה של 1:54.62 דקות, אחרי הוברט קוש מהונגריה (1:53.19 דקות) ופיטר קוצייה (1:53.26 דקות). בשלב חצי הגמר הוא קבע שיא לאומי חדש של 1:54.47 דקות

## שיאים אישיים
### בריכה אולימפית
* 50 מטר גב: 24.62 שניות (2025)
* 100 מטר גב: 51.92 שניות (2025), **שיא צרפת**
* 200 מטר גב: 1:54.47 דקות (2025), **שיא צרפת**

### בריכת 25 מטר
* 50 מטר גב: 23.27 שניות (2024)
* 100 מטר גב: 49.78 שניות (2022) 
* 200 מטר גב: 1:49.23 דקות (2022)

## ראו גם

## קישורים חיצוניים

קטגוריה:שחייני גב
קטגוריה:אלופי אירופה בשחייה
קטגוריה:שחיינים באולימפיאדת טוקיו (2020)
קטגוריה:שחיינים צרפתים באולימפיאדת פריז (2024)
קטגוריה:צרפתים שנולדו ב-2000
מ.כ. עוטף דרום

**מועדון כדורסל עוטף דרום** היא קבוצת כדורסל ישראלית המשחקת ב. הקבוצה הוקמה כפרויקט משותף של איגוד הכדורסל הישראלי, מנהלת תקומה ומועצה אזורית אשכול כפרויקט לשיקום עוטף עזה לאחר טבח שבעה באוקטובר ופרוץ מלחמת חרבות ברזל.

## היסטוריה

ב-22 במאי 2024, בעקבות פינוי עוטף עזה בשל המלחמה, הודיע איגוד הכדורסל הישראלי על הצעתו של האלוף טל רוסו להקמת קבוצת כדורסל באזור שתתחרה ב. הצעתו של רוסו, שהתבססה על רעיון של חבר הנהלת הפועל גליל עליון עמית גל, הייתה שהקבוצה, שתקום בעזרת מנהלת תקומה, תתבסס על כדורסלני נבחרות הנוער והעתודה של ישראל שיגורו בפורמט של אקדמיה במושב עין הבשור.

ב-29 ביולי אישר האיגוד באופן רשמי את ההצעה, וקבע שהקבוצה תשחק בליגה הלאומית בלבד (כלומר לא תוכל לעלות לליגת העל בכדורסל או לרדת לליגה הארצית). הקבוצה הושקה ב-24 בספטמבר לקראת עונת 2024/2025 בליגה הלאומית בכדורסל, והוכרז שמאמנה יהיה ברק פלג ושאולמה הביתי יהיה בקיבוץ מגן שבמועצה אזורית אשכול, המכיל כ-500 מקומות וניתן להוסיף בו יציעים זמניים נוספים. יושב ראש הקבוצה הוא האלוף טל רוסו, וכדורסלן העבר ליאור אליהו חבר גם הוא בהנהלת הקבוצה.

ב-22 באוקטובר 2024 ערכה הקבוצה את משחקה הראשון, כשהפסידה בביתה 78–94 לעירוני אילת. ב-25 במרץ 2025 רשמה את ניצחונה הראשון אי פעם, כשניצחה את מכבי רחובות 80–66 במחזור ה-26 של הליגה הלאומית.

## סגל

## קישורים חיצוניים

*פרופיל, באתר איגוד הכדורסל הישראלי
*
*
*

## הערות שוליים

קטגוריה:קבוצות כדורסל ישראליות
קטגוריה:עוטף עזה
קטגוריה:השפעת מלחמת חרבות ברזל
צ'ארלי קרו

**צ'ארלי קרו** (באנגלית: **Charlie Crew**; נולד ב-15 ביוני 2006) הוא כדורגלן ולשי המשחק כקשר בקבוצת דונקסטר רוברס מהליגה הראשונה בהשאלה מלידס יונייטד מהפרמייר ליג, ובנבחרת ויילס.

## קריירת מועדונים
קרו החל את הקריירה שלו בקרדיף סיטי, שם שיחק באקדמיה של המועדון מגיל שבע. בשנת 2022 הוא עבר ללידס יונייטד תמורת סכום לא ידוע, והצטרף לקבוצה מתחת לגיל 18 בתחילה, לפני שהועלה לקבוצה עד גיל 21 בינואר 2023. הוא בילה את עונת 2023/2024 עם הקבוצה של לידס מתחת לגיל 21, וזומן לקבוצה הבוגרת ב-29 במרץ 2024, שם היה חלק מהסגל במשחק נגד ווטפורד, אך לא שותף.

קרו גם ייצג את לידס יונייטד עד גיל 18 בגביע האנגלי לנוער בעונת 2023/2024, וכבש את אחד השערים בניצחון 3–4 בחצי הגמר על מילוול עד גיל 18 ועזר להבטיח את מקומה של לידס בגמר.

ב-12 ביולי 2024 הודיעה לידס יונייטד כי קרו חתם על הסכם ארוך טווח עם המועדון, עד 2028. ב-2 בנובמבר ערך הופעת בכורה כשנכנס כמחליף בדקות הסיום בניצחון 0–3 על פלימות' ארגייל.

ב-15 בינואר 2025 הושאל לדונקסטר רוברס מהפוטבול ליג השנייה עד תום עונת 2024/2025. הוא שותף ב-13 משחקים וסייע לדונקסטר רוברס להעפיל לפוטבול ליג הראשונה מהמקום הראשון בליגה.

ב-6 באוגוסט 2025 קרו הושאל מחדש לדונקסטר רוברס לעונת 2025-26 בליגה הראשונה.

## קריירה בינלאומית
קרו ייצג את נבחרת ויילס מתחת לגיל 15, מתחת לגיל 16, מתחת לגיל 17, מתחת לגיל 18 ועד לגיל 21. הוא שימש כקפטן בכל אחת מנבחרות אלה, עד וכולל מתחת לגיל 18. בשנים 2021–2022 היה קפטן נבחרת ויילס שזכתה בגביע מגן הניצחון. הוא נבחר כקפטן נבחרת ויילס עד גיל 17 לאליפות אירופה עד גיל 17 של אופ"א 2023, שנערכה בהונגריה. בשנת 2023 הוא זומן לנבחרת הכדורגל הלאומית של ויילס עד גיל 21 למרות היותו רק בן 16, מה שהוביל אותו לתיוג כ"ילד פלא" על ידי העיתון "Yorkshire Post".

במאי 2024 זומן בפעם הראשונה לנבחרת הבוגרת של ויילס. הוא ערך את הופעת הבכורה שלו בנבחרת ב-6 ביוני 2024 במשחק ידידות מול נבחרת גיברלטר באסטדיו אלגרבה בפורטוגל. הוא החליף את צ'ארלי סאבאג' בדקה ה-78 כשהמשחק הסתיים בתיקו 0-0.

לקרו יש משפחה מאנגליה, ובאוקטובר 2023 דווח על גורמים מהתאחדות הכדורגל האנגלית שהביעו עניין בכך שהוא ייצג את אנגליה במקום את ויילס.

## תארים
; לידס יונייטד
* פוטבול ליג צ'מפיונשיפ: 2024/2025

; דונקסטר רוברס
* הפוטבול ליג השנייה: 2024/2025

## קישורים חיצוניים

## הערות שוליים

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני לידס יונייטד
קטגוריה:כדורגלני דונקסטר רוברס
קטגוריה:כדורגלני נבחרת ויילס
קטגוריה:בריטים שנולדו ב-2006
שייח סבאלי

**שייח טידיאן סבאלי** (בצרפתית: **Cheikh Tidiane Sabaly**; נולד ב-4 במרץ 1999 בקולדה שבסנגל) הוא כדורגלן סנגלי המשחק בעמדת קשר הכנף בקבוצת ונקובר וייטקאפס מה-MLS ובנבחרת סנגל.

## קריירת מועדונים
סבאלי גדל במחלקת הנוער של ג'נריישן פוט, ושיחק בקבוצה הבוגרת של המועדון במסגרת ליגת העל הסנגלית. בשנת 2018 חתם במץ מליגת המשנה הצרפתית. בעונת  הושאל לפו מהליגה הצרפתית השלישית, ובמהלך תקופת ההשאלה ערך 25 הופעות ליגה, בהן הבקיע עשרה שערים. בהמשך הושאל פעם נוספת לפו, עמה העפיל לליגת המשנה הצרפתית, ולקווילי-רואן, גם היא מליגת המשנה הצרפתית. לקראת עונת  חזר למץ, שנשרה מליגת העל הצרפתית לליגת המשנה הצרפתית, והחל לשחק בקבוצה באופן קבוע. בתום העונה העפיל עם הקבוצה לליגת העל הצרפתית, אך בתום עונה נוספת נשר עם המועדון לליגת המשנה הצרפתית.

ב-5 בפברואר 2026 חתם סבאלי על חוזה לשלוש שנים וחצי בונקובר וייטקאפס מה-MLS.

## קריירה בינלאומית
ב-9 בספטמבר 2023 ערך סבאלי את הופעת הבכורה שלו בנבחרת סנגל, בתיקו 1-1 נגד נבחרת רואנדה במסגרת מוקדמות גביע אפריקה לאומות 2023. סבאלי זומן לסגל נבחרת סנגל לגביע אפריקה לאומות 2025 שנערך במרוקו. הוא שותף בשני משחקים במסגרת שלב הבתים של הטורניר בו זכתה סנגל.

## תארים

### נבחרת

* גביע אפריקה לאומות: 2025 

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:כדורגלני מץ
קטגוריה:כדורגלני פו
קטגוריה:כדורגלני קווילי-רואן
קטגוריה:כדורגלני ונקובר וייטקאפס
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2025
קטגוריה:סנגלים שנולדו ב-1999
חן פורתי (מוזיקאי)

**חן פורתי** הוא ראפר, זמר, פזמונאי ומלחין ישראלי. היה חבר בהרכב ההיפ הופ "הלם תרבות".

## ביוגרפיה
פורתי נולד וגדל בלוד. כשהיה בכיתה ז', לפני שעלה לחטיבת ביניים ולאחר גירושי הוריו, עבר להתגורר בגדרה. מעבר זה השפיע עליו רבות כפי שמתואר בשיר "עובד על עצמי".

הוא שירת בצבא בתור לוחם בגדוד שמשון בחטיבת כפיר, ועל כך מתואר בשירו "מה יהיה מכאן".

ב-29 במרץ 2025 פרסמו פורתי ובת זוגו אלינה ברשתות החברתיות את הצעת הנישואין, והזוג נישאו אחד לשנייה.

לפורתי בן דוד בשם דניאל פורתי, שאף הוא ראפר המוכר בכינוי "קארמה". דניאל הופיע בתוכנית המציאות "אקס פקטור ישראל".

### קריירה
בשנת 2016, לאחר שהכיר את דור "סטילה" סורוקר ואוראל "אנדרדוג" שמאילוב בקבוצת היפ הופ ברשת החברתית פייסבוק, עברו השלושה לדירת שותפים בחולון והקימו את הרכב ההיפ הופ "הלם תרבות". שירם הראשון, "השמש תזרח", יצא לאור באפריל 2017. ההרכב הוציא סינגלים רבים שזכו לאהדה ברשתות החברתיות. פורתי אף הוציא שירי סולו באותה תקופה ובהם "אצלנו בשכונה", השיר האוטוביוגרפי "עובד על עצמי" המארח את הזמר עידן רז, "מה יהיה מכאן", "ארץ נהדרת", "מלחמה" שבו מתארחים דודא ונתיב, והלהיט "תקוע בין דברים" המארח את הראפר ליעד מאיר.

לאחר מספר שנים של עבודה ומגורים יחד פורתי נפרד מחברי הלם תרבות וחזר להתגורר בגדרה עם אימו ויחד עם הלם תרבות הם יצרו את אלבומם השני.

ביולי 2022 יצא אלבום הבכורה של "הלם תרבות", "דירת שותפים", הכולל הופעות אורח של איזי ושרק.

פורתי השתתף בבאטלי ראפ רבים, ב-"Jewish Battle" וב-"דיבור נגוע".

בשנת 2023 יצא שיר ההמשך של פורתי ומאיר, "תקוע בין דברים 2".

ב-27 ביוני 2024 יצא שיר הנושא מתוך אלבום הבכורה של פורתי, "כל החבילה קומפלט", הנושא את אותו שם של הסינגל. ב-14 ביולי, כשבועיים לפני יציאת אלבומו, יצא הסינגל השני מתוכו, "עיניים דם", בו מארח את הגר יפת. ב-29 ביולי יצא אלבום הבכורה, שהופק על ידי מספר של מפיקים לצד פורתי: אלמליק, תום פורמן, אליעד ספיר, גלדי, וזי קיי. אורחים נוספים באלבום, מלבד יפת, הם עומר סבח ומיתר רובין.

## טור השקת האלבום - חורף 24-5
לאחר השקת האלבום בגגרין למול קרוב ל-1000 איש פורתי פרסם סדרת הופעות חדשה בכל הארץ שהתרחבה עם הזמן.

פורתי הגיע בטור לחיפה, ירושלים, באר שבע, ראשון לציון פעמיים לתל אביב ואירח בכל הופעה אורחים מסצנת הראפ: צוקוש, כפיר צפריר, מאור אשכנזי, ליעם חכמון, שרק, אנדרדוג, אודימן ועוד..

## התפרקות ההרכב
לאחר טור השקת האלבום השני הלם תרבות הודיעו על פירוק ההרכב וחזרה לעבודה כאמני סולו, פורתי מספר על מה שהוביל לפירוק ההרכב באלבומו במספר שירים בהם "חילוקי דעות" ו־"כבר לא".

לאחר פירוק הלם תרבות חברו אנדרדוג וסטילה לפורתי בהשקת האלבום שלו בגגרין ולאחר מכן גם בהשקת האלבום של אנדרדוג בגריי.

## המשך הוצאת מוזיקת סולו
לאחר אלבום הבכורה של פורתי כאמן סולו ׳׳כל החבילה קומפלט׳׳ המשיך להוציא מוזיקה כמוזיקאי עצמאי וב-24 ביוני 2025 הוציא את הסינגל ׳׳בלי פאניקה׳׳ עם שרק וגפן גרינברג והשיר התברג במצעד הסרטונים החמים של יוטיוב.

כמו כן, חן הוציא 3 סינגלים חדשים בהפקת גלדי - ״פוזיטיב״, ״אופס.. ברח לי הפוררי״ ו-״כל המדינה קומפלט״.

## דיסקוגרפיה
### אלבומי אולפן
* 2024: כל החבילה קומפלט

#### עם הלם תרבות
* 2022: דירת שותפים
* 2023: יא ראבנן (אוסף)

## קישורים חיצוניים

## הערות שוליים

קטגוריה:ראפרים ישראלים
קטגוריה:זמרים ישראלים
קטגוריה:מלחינים ישראלים
קטגוריה:ישראלים שנולדו ב-1995
ניק איטקין

**ניק איטקין** (באנגלית: **Nick Itkin**; נולד ב-9 באוקטובר 1999) הוא סייף (רומח) יהודי-אמריקאי. זוכה מדליית ארד אולימפית (פריז 2024), סגן אלוף העולם (מילנו 2023), אלוף המשחקים הפאן אמריקאיים (2023) ו-5 פעמים אלוף ארצות הברית (2018, 2019, 2021–2023) ברומח אישי. זוכה מדליית ארד אולימפית (טוקיו 2020) ברומח קבוצתי.

## ביוגרפיה
איטקין נולד וגדל בלוס אנג'לס, קליפורניה, למשפחה יהודית. אימו, טטיאנה מתעמלת אומנותית לשעבר, ומאמנת בהווה, ואביו מיכאל "מישה", מאמן סייף. אביו היגר מאוקראינה לארצות הברית, ופתח מועדון סייף בלוס אנג'לס. אחותו הגדולה ג'וליה, התחרתה בהתעמלות אומנותית בנבחרת ארצות הברית.

### 2021
באולימפיאדת טוקיו זכה במדליית ארד ברומח קבוצתי לאחר ניצחון על יפן 45–31. בשלב חצי הגמר נבחרתו הפסידה לסייפים מרוסיה 41–45. בתחרות האישית הוא הפסיד בסיבוב השלישי (16 האחרונים) לקיריל בורודצ'ב מרוסיה 13–15. בסיבוב השני הוא ניצח את האח התאום אנטון בורודצ'ב 15–11.

### 2022
באליפות העולם בסיף שנערכה בקהיר, מצרים הוא זכה בשתי מדליות, כסף וארד. מדליית כסף בתחרות רומח קבוצתי לאחר הפסד לאיטליה 39–45. צרפת זכתה בארד. מדליית ארד בתחרות רומח אישי לאחר הפסד בשלב חצי הגמר לזוכה במדליית הזהב אנזו לפורט מצרפת 14–15.

### 2023
#### סגן אלוף העולם
באליפות העולם בסיף שנערכה במילאנו, איטליה הוא זכה במדליית כסף בתחרות רומח אישי לאחר הפסד בקרב הגמר לטומסו מריני מאיטליה 13–15.

### 2024
באולימפיאדת פריז זכה במדליית ארד ברומח אישי לאחר ניצחון על קזוקי לימורה מיפן 15–12. בשלב חצי הגמר הוא הפסיד לפיליפו מאקי מאיטליה 11–15. בתחרות רומח קבוצתי סיים במקום רביעי לאחר הפסד 42-35 לצרפת בקרב על מדליית הארד.

### 2025
באליפות העולם בסיף שנערכה בטביליסי, גאורגיה זכה במדליית כסף בתחרות רומח קבוצתי לאחר הפסד לאיטליה 43-42. בתחרות רומח אישי הפסיד בסיבוב השני לדזנג ג'אוראן מסין.

## קישורים חיצוניים

קטגוריה:אמריקאים ילידי קליפורניה
קטגוריה:לוס אנג'לס: אישים
קטגוריה:סייפים אמריקאים
קטגוריה:סייפים יהודים אמריקאים
קטגוריה:משתתפים יהודים באולימפיאדת טוקיו (2020)
קטגוריה:משתתפים אמריקאים באולימפיאדת טוקיו (2020)
קטגוריה:משתתפים יהודים באולימפיאדת פריז (2024)
קטגוריה:משתתפים אמריקאים באולימפיאדת פריז (2024)
קטגוריה:זוכי מדליית ארד אולימפית מארצות הברית
קטגוריה:זוכי מדליית ארד אולימפית אמריקאים באולימפיאדת טוקיו (2020)
קטגוריה:לוס אנג'לס: ספורטאים
קטגוריה:אמריקאים שנולדו ב-1999
בית מוריה

**בית מוריה** היא עמותה ישראלית, המקיימת גרעין תורני בבאר שבע.  העמותה הוקמה בשנת ה'תשנ"ג (1993). בין המוסדות המנוהלים על ידי העמותה: כולל אברכים, ישיבה גבוהה, גני ילדים רבים, תוכניות חסד ורווחה, מדרשה לטיולים ומרכז לזהות יהודית. על מפעליה זכתה העמותה בפרס אגרסט (לשנת תש"ס) ובפרס ראש הממשלה "מגן הילד" (לשנת תשס"ב).

## כולל האברכים וישיבת "באר התחיה"
המרכז התורני של גרעין "בית מוריה" הוא כולל האברכים שקיים מאז הקמת הגרעין, שאליו הצטרפה בשנת ה'תשפ"א, ישיבת "באר התחיה", ישיבה גבוהה שהוקמה בבאר שבע בשנת ה'תשע"ז עבור בוגרי ישיבת בני עקיבא אהל שלמה. בישיבה קיימת אפשרות למסלול שירות בצה"ל כישיבת הסדר וכן מסלול של ישיבה גבוהה. בראשות הישיבה עומד הרב יוני הראש יחד עם רב הגרעין, הרב שמעון כהן סקלי. נכון לשנת ה'תשפ"ד הישיבה מונה 70 בחורים ואברכים.

## קישורים חיצוניים
* 

## הערות שוליים

קטגוריה:באר שבע: דת
קטגוריה:באר שבע: חינוך
קטגוריה:ישיבות גבוהות בישראל
קטגוריה:זוכי פרס אגרסט
חוק זכויות היוצרים של המילניום הדיגיטלי

**חוק זכויות היוצרים של המילניום הדיגיטלי** (**DMCA**) הוא חוק זכויות יוצרים אמריקני בולט שנחקק בשנת 1998 המתייחס לסוגיות רבות הקשורות לזכויות יוצרים בעידן הדיגיטלי, ובמיוחד בכל הנוגע לחוק זכויות היוצרים באינטרנט ובמדיה דיגיטלית.

החוק מיישם שתי אמנות משנת 1996 של הארגון העולמי לקניין רוחני. החוק מפליל את כל המקרים של ייצור והפצה של טכנולוגיה, מכשירים או שירותים שנועדו לעקוף אמצעים השולטים בגישה ליצירות המוגנות בזכויות יוצרים. החוק מפליל גם את פעולת עקיפת בקרת הגישה, בין אם מדובר בהפרה ממשית של זכויות יוצרים ובין אם לאו. בנוסף, החוק מחמיר את העונשים על הפרת זכויות יוצרים באינטרנט.

החוק אושר בסנאט האמריקני ב-12 באוקטובר 1998. נשיא ארצות הברית ביל קלינטון חתם על החוק ב-28 באוקטובר 1998.

החידוש העיקרי של החוק בתחום זכויות היוצרים היה שהוא פטר מאחריות ישירה ועקיפה את ספקי שירותי האינטרנט וגופי ביניים אחרים.

## ראו גם
* ניהול זכויות דיגיטלי

## קישורים חיצוניים

## הערות שוליים

קטגוריה:ארצות הברית: חוקים פדרליים
קטגוריה:היסטוריה של האינטרנט
קטגוריה:1998 בארצות הברית
קטגוריה:קניין רוחני
Amsterdam (שיר של ז'אק ברל)

"**Amsterdam**" (בעברית: "**אמסטרדם**") הוא שיר מאת הזמר הבלגי ז'אק ברל. מנגינתו מונעת מקרשנדו עוצמתי ומלנכולי, ומילותיו עוסקות בחופשת מלחים בנמל באמסטרדם, בירת הולנד. ברל לא הקליט את השיר לאלבום אולפן מעולם. הקלטתו היחידה מופיעה באלבום ההופעה *Olympia 1964*, חרף היותה אחת מיצירותיו המוכרות ביותר שלו.

ברל עבד על השיר בביתו המשקיף לחופי הים התיכון. עלילתו הייתה במקור בנמל זֶבּרִיחֶה, אולם לבסוף הוחלט לשנע את הרעיון לאמסטרדם, שלטענת ברל נשמעת קליטה יותר.

## גרסאות כיסוי
### גרסתו של דייוויד בואי
בשלהי שנות ה-60 של המאה ה-20 הקליט סקוט ווקר כמה משירי ברל. דייוויד בואי קיבל מכך השראה והחליט בתחילת שנות ה-70 להוציא את גרסתו לשיר. היא פורסמה כבי-סייד לסינגל "Sorrow" (ספטמבר 1973). כשביקר בואי בפריז מאן ברל להיפגש עמו, בטענה כי הוא הומוסקסואל. על-אף תקרית זו המשיך בואי להעריץ את יצירותיו של ברל.

גרסתו של בואי נמצאת בכמה אלבומים ואוספים אחרים:
* המיקס המקורי, כפי שנשמע בבי-סייד של "Sorrow", נכלל באלבום האוסף *Rare*, שפורסם בדצמבר 1982. כמו כן, גרסה זו נכללה גם ב-*Re:Call*, חלק מהאוסף **.
* הקלטתו של בואי פורסמה על גבי דיסק תמונה במארז התקליטורים *Life Time* ובמארז *Fashion Picture*.
* רמיקס נכלל כרצועת בונוס בהוצאת האלבום *Pin Ups* דרך רייקודיסק תחת הכותרת "Port of Amsterdam".
* ביולי 1982 פורסמה ההוצאה הגרמנית לסינגל "Alabama Song". הבי-סייד שלו היה "Amsterdam".

### גרסאות נוספות
במרוצת השנים הקליטו גם סקוט ווקר, הדרזדן דולס, אמנדה פאלמר, ג'ון דנוור, רוד מקיואן ומארק אלמונד את גרסותיהם באנגלית. "Amsterdam" תורגם לשפות רבות, כמו הולנדית, פינית, גרמנית, יוונית, פולנית, בסקית, טורקית, ספרדית ואיטלקית.

### הגרסה העברית ל"אמסטרדם"
דן אלמגור תרגם את השיר עבור המופע של תיאטרון בימות ב-1970: "עולמו של ז'אק ברל" (הגרסה העברית למופע בברודוויי), בבימויו של מוני יכין ובהשתתפותם של: ישראל גוריון, ריקי גל, דני ליטני ואביבה שוורץ. במופע בוצע השיר על ידי דני ליטני בליווי הלהקה. הניהול המוזיקלי של המופע היה של יצחק גרציאני וההדרכה הקולית של חנה הכהן.

בהמשך יצאו לאור ביצועים נוספים לשיר בתרגומו של דן אלמגור, כמו זה של קורין אלאל באלבומה "פירות אסורים".

## קישורים חיצוניים

*
*

## הערות שוליים

קטגוריה:שירי קורין אלאל
קטגוריה:שירים בצרפתית
קטגוריה:שירים שתורגמו מצרפתית לעברית
קטגוריה:שירים על אמסטרדם
מאסטרו (כדורגלן)

**אנטוניו סימאו מואנזה** (בפורטוגזית: **António Simão Muanza**; נולד ב-4 באוגוסט 2003 בלואנדה שבאנגולה), הידוע בכינוי **מאסטרו** (בפורטוגזית: **Maestro**), הוא כדורגלן אנגולי המשחק בעמדת הקשר האחורי בקבוצת אלניהספור מליגת העל הטורקית ובנבחרת אנגולה.

## קריירת מועדונים
מאסטרו גדל במחלקות הנוער של גואלסון FC ואקדמיה דה פוטבול דה אנגולה באנגולה. בחודש ינואר 2022 הצטרף לאסטרלה דה אמדורה מהליגה הפורטוגלית השנייה, במדיה ערך תשע הופעות ליגה.

ב-21 ביולי 2022 חתם על חוזה לארבע שנים בבנפיקה ליסבון, והחל לשחק בקבוצת המילואים של המועדון במסגרת הליגה הפורטוגלית השנייה. הוא שיחק בקבוצה במשך עונה וחצי, במהלכן ערך 26 הופעות ליגה והבקיע שלושה שערים.

ב-9 בפברואר 2024 חתם על חוזה לשנתיים וחצי באדנה דמירספור מליגת העל הטורקית. ב-18 בפברואר ערך את הופעת הבכורה שלו במועדון, בתיקו 3-3 נגד אלניהספור במסגרת המחזור ה-26 בליגה לעונת .

## קריירה בינלאומית
ב-12 בספטמבר 2023 ערך מאסטרו את הופעת הבכורה שלו בנבחרת אנגולה, בהפסד 0–4 לנבחרת איראן במשחק ידידות.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים אנגולים
קטגוריה:קשרי כדורגל אנגולים
קטגוריה:כדורגלני אסטרלה דה אמדורה
קטגוריה:כדורגלני אדנה דמירספור
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2025
קטגוריה:כדורגלני אלניהספור
קטגוריה:אנגולים שנולדו ב-2003
אדמונדו גונסאלס

**זאדמונדו גונסאלס אורוטיה** (בספרדית: **Edmundo González Urrutia**; נולד ב-29 באוגוסט 1949 בעיר לה ויקטוריה, במדינת ארגואה שבוונצואלה) הוא פוליטיקאי ודיפלומט ונצואלני. ביולי 2024 היה מועמד האופוזיציה בבחירות לנשיאות ונצואלה (אחרי שמועמדת קודמת, מריה קורינה מצ'אדו, נפסלה על-ידי מבקר המדינה מלהתמודד בבחירות). לאחר הבחירות, השלטון בראשותו של ניקולאס מדורו הודיע שמדורו ניצח בבחירות, בעוד שהאופוזיציה טוענת שמדובר בזיוף ושגונסאלס ניצח ברוב של כ-70%, כפי שהראו המדגמים. מחאות המוניות פרצו בטענה לזיוף הבחירות.

גונסאלס הוא מומחה ליחסים בינלאומיים, מורה וסופר. הוא היה בין המשתתפים במשא ומתן לכניסת ונצואלה למרקוסור. הוא שימש כשגריר ונצואלה בארגנטינה בין השנים 1998 ו-2002 ובאלג'יריה בין השנים 1991 ו-1993. גונסאלס הוא גם חבר מערכת העיתון הוונצואלני "אל נסיונאל".

## קישורים חיצוניים

## הערות שוליים

קטגוריה:פוליטיקאים ונצואלים
קטגוריה:פעילים למען דמוקרטיה
קטגוריה:שגרירי ונצואלה
קטגוריה:שגרירים בארגנטינה
קטגוריה:שגרירים באלג'יריה
קטגוריה:בוגרי אמריקן יוניברסיטי
קטגוריה:בוגרי האוניברסיטה המרכזית של ונצואלה
קטגוריה:זוכי פרס סחרוב
קטגוריה:ילידי 1949
סולומון ויגודסקי

**סולומון ויגודסקי** (ברוסית: **Соломон Львович Выгодский**;1899 -  13 בדצמבר 1978) היה כלכלן סובייטי ממוצא יהודי. 
## קורות חיים
סולומון ויגודסקי נולד בשנת 1899 בשטטל  איצ'ניה, בסביבות צ'רניהיב (אז בתחומי האימפריה הרוסית כיום באוקראינה) למשפחה יהודית. 

ויגודסקי הגיע למוסקבה ובשנת 1924 סיים לימודים במדעי החברה באוניברסיטת מוסקבה. לאחר סיום הלימודים ועד לשנת 1926 הוא היה מלמד באקדמיה למהנדסי מכרות.

בשנת 1926 ויגודסקי החל ללמד באוניברסיטת מוסקבה. בשנת 1938 הוא סיים עבודת תואר שלישי והתמנה לפרופסור. הוא היה מומחה לכלכלה פוליטית. בשנים 1941-1943 הוא היה מנהל קתדרה לכללה פוליטית כלל אוניברסיטאית (פעילות הפקולטה צומצמה עקב המלחמה). 

בשנת 1948 ויגודסקי עבר לאקדמיה למדעי החברה ליד הוועד המרכזי של המפלגה הקומוניסטית של ברית המועצות.

ויגודסקי המשיך עבודה של דוד רוזנברג על פירושים לספר "קפיטל" של קארל מרקס. מהדורה מעודכנת פורסמה בשנת 1961. בנוסף לכך ויגודסקי פרסם ספרים רבים בתחום התמחותו ובסך הכול פרסם כ-100 עבודות. הספר הראשון יצאה לאור בשנת 1929. רוב ספריו הוקדשו לחקר כלכלה במדינות קפיטליסטיות ומגרעות של כלכלה זו לעומת השיטה הכלכלה בברית המועצות. חלק מהעבודות תורגמו לשפות זרות. חלק מספריו עברו מספר מהדורות ונמשכו לצאת לאור לאחר פטירתו.

ויגודסקי נפטר בשנת 1978. בנו ויטלי היה ממשיך דרכו וגם היה פרופסור לכלכלה.

## קישורים חיצוניים
* ביוגרפיה 

קטגוריה:מדענים יהודים סובייטים
קטגוריה:כלכלנים יהודים
קטגוריה:כלכלנים רוסים
קטגוריה:סגל אוניברסיטת מוסקבה
קטגוריה:בוגרי אוניברסיטת מוסקבה
קטגוריה:סובייטים שנולדו ב-1899
קטגוריה:סובייטים שנפטרו ב-1978